ΓΡΑΠΤΗ ΕΡΩΤΗΣΗ E-1529/02

υποβολή: Jorge Hernndez Mollar (PPE-DE) προς την Επιτροπή

(3 Ιουνίου 2002)

Θέμα: Μέτρα για την καταπολέμηση της εγκατάλειψης τηςπαίθρου

Για να σταματήσει η εγκατάλειψη τηςπαίθρου, πρέπει πρώτα απ' όλα να εξασφαλισθεί ικανοποιητικό εισόδημα στον επαγγελματία αγρότη, προκειμένου αυτός να μπορεί να αφιερωθεί στο έργο του χωρίς περιορισμούς και οικονομικά άγχη τα οποία τον πιέζουν να εγκαταλείψει την αγροτική καλλιέργεια και να αναζητήσει ένανγιέστερο και ευκολότερο τρόπο ζωής.

Ηποδιαίρεση των αγροτικών εκμεταλλεύσεων αποτελεί έναν από τους κυριότερους λόγους της ασθενούς παραγωγικότητας των αγροτικών εκμεταλλεύσεων και έχει ως αποτέλεσμα το μέγεθος και η σπουδαιότητα των εκμεταλλεύσεων να καθίστανται για τις επόμενες γενιές ελάχιστα ελκυστικά επειδή αποφέρουν χαμηλά εισοδήματα.

Δεδομένου του σημαντικού ρόλου που διαδραματίζει στην ΚΑΠ, δεν θα έπρεπε η Επιτροπή να προβεί στις δέουσες έρευνες προκειμένου να αποφασίσει κατόπιν κοινής συμφωνίας, στο κοινοτικό επίπεδο, να καταπολεμήσει με τα ενδεδειγμένα φορολογικά και κληρονομικά μέσα κατά τιςποδιαίρεσης των αγροτικών εκμεταλλεύσεων· Με την εν λόγωποδιαίρεση οι τεμαχισμένες εκμεταλλεύσεις δεν είναι πλέον συμφέρουσες με αποτέλεσμα να εγκαταλείπουν οι αγρότες την ύπαιθρο.

Απάντηση του κ. Fischler εξ ονόματος της Επιτροπής

(10 Ιουλίου 2002)

Η Επιτροπή γνωρίζει ότι ηποδιαίρεση των αγροτικών εκμεταλλεύσεων μπορεί να οδηγήσει σε μείωση του μεγέθους και της σημασίας τους, καθιστώντας κατ'αυτό τον τρόπο την αγροτική δραστηριότητα λιγότερο ελκυστική στις μελλοντικές γενιές, και αναγνωρίζει την ανάγκη για ανάληψη κατάλληλης δράσης ώστε να αποφευχθεί ο κατακερματισμός των αγροτικών εκμεταλλεύσεων.

Το Αξιότιμο Μέλος του Κοινοβουλίου αναφέρεται μεταξύ άλλων σε κατάλληλα φορολογικά και κληρονομικά μέσα (los oportunos instrumentos fiscales, y sucesorios) σε κοινοτικό επίπεδο.

Όσον αφορά το θέμα της φορολογίας, και ιδίως το θέμα της επιβολής φόρων κληρονομίας και φόρων δωρεών όταν μία επιχείρηση, σε οποιοδήποτε τομέα, μεταφέρεται από μία γενεά σε άλλη, δενπάρχει εναρμόνιση σε κοινοτικό επίπεδο, όπωςπονοεί το Αξιότιμο Μέλος του Κοινοβουλίου. Η φορολογία των μεταφορών των επιχειρήσεων είναι ένα θέμα που ανήκει στην αρμοδιότητα των κρατών μελών. Όταν ασκούν την αρμοδιότητα αυτή, τα κράτη μέλη πρέπει, ωστόσο, να συμμορφώνονται με τους κανόνες της συνθήκης ΕΚ. Κάθε απόφαση που αφορά θέματα φορολογίας σε κοινοτικό επίπεδο απαιτεί ομοφωνία μεταξύ των κρατών μελών και ο συντονισμός της φορολογικής ρύθμισης εντός της Κοινότητας έχει αποδειχθεί δύσκολος, ιδίως στον τομέα της άμεσης φορολογίας.

Ωστόσο, η μεταφορά των μικρομεσαίων επιχειρήσεων (ΜΜΕ), είναι ένας τομέας που ενδιαφέρει ιδιαίτερα την Επιτροπή.

Το 1994, η Επιτροπή ενέκρινε επίσημη σύσταση (94/1069/ΕΚ), που απηύθυνε στα κράτη μέλη, σχετικά με τη μεταφορά των ΜΜΕ(1).

Αφότου η Επιτροπή εξέδωσε τη σύσταση, πολλά κράτη μέλη έχουν λάβει μέτρα για τη βελτίωση του νομοθετικού και φορολογικού πλαισίου για τη διευκόλυνση της μεταφοράς των ΜΜΕ. Σε κοινοποίηση του 1998(2) σχετικά με τη Μεταφορά των μικρομεσαίων επιχειρήσεων η Επιτροπή έχει συνοψίσει τα μέτρα που έχουν ληφθεί μέχρι σήμερα από τα κράτη μέλη. Το θέμα αυτό έχει θιγεί εκ νέου σε ένα έργο που εντάσσεται στο πλαίσιο του πολυετούς προγράμματος για τις επιχειρήσεις και το επιχειρηματικό πνεύμα, και ιδίως για τις ΜΜΕ (2001-2005)(3). Τα αποτελέσματα του εν λόγω έργου θα δημοσιευτούν προσεχώς στην εξής διεύθυνση: http://europa.eu.int/comm/enterprise/entrepreneurship/support_measures/transfer_business/index.htm

Τέλος, πρέπει να αναφερθεί ότιπάρχει μία πληθώρα κοινοτικών μέσων που προορίζονται να βελτιώσουν την ανταγωνιστικότητα και τη βιωσιμότητα των γεωργικών εκμεταλλεύσεων στο πλαίσιο του δευτέρου πυλώνα της Κοινής Γεωργικής Πολιτικής, αυτό της αγροτικής ανάπτυξης. Η διαφοροποίηση του εισοδήματος των γεωργικών νοικοκυριών αποτελεί έναν κύριο στόχο. Η Επιτροπή θεωρεί ότι μία σημαντική ενίσχυση του δεύτερου πυλώνα θα συμβάλει σημαντικά στην ανάπτυξη των αγροτικών περιοχών και της εδαφικής συνοχής.

(1) ΕΕ L 385 της 31.12.1994.

(2) ΕΕ C 93 της 28.3.1998.

(3) Απόφαση 2000/819/ΕΚ του Συμβουλίου της 20ής Δεκεμβρίου 2000, ΕΕ L 333 της 29.12.2000.